Ometi ei tahtnud asi paigast nihkuda. Alles Saksa vägede edusammud - Riia vallutamine augustis ja Lääne-Eesti saarte hõivamine oktoobris - sundisid väejuhatust järeleandlikkusele. Septembris anti luba moodustada Eesti tagavarapataljon Tartus ja Eesti üksikpolk (hiljem  3. Eesti jalaväepolk) Tallinnas. Samal ajal jätkus eesti sõjaväelaste koondamine  kodumaale, millele andis tugeva tõuke Eesti lahkumine Vene impeeriumi koosseisust 15. novembril  (dok 19).